Zoleka Mandela

Zoleka Mandela (1980ko apirilaren 9a - 2023ko irailaren 25a) hegoafrikar idazle eta aktibista izan zen, Nelson Mandelaren biloba izateaz gain. Bere alabaren heriotzaz, drogadikzioaz eta bularreko minbizia izanaren bizipenei buruz idatzi zuen.

Biografia 
Zindzi Mandelaren alaba eta Nelson Mandela eta Winnie Mandelaren biloba izan zen. Txikitan sexu-abusua jasan zuen, eta horretaz hitz egin du, baita farmakoekiko eta alkoholarekiko menpekotasunaz ere.

2010ean, Mandelaren hamahiru urteko alaba auto istripu batean hil zen, Sowetoko Munduko Futbol Kopako kontzertu batetik etxerako bidean. Haren heriotzak mundu mailako zirkulazio-istripuen biktima kopuru handia ikusarazten lagundu zuen, eta familiako kideak bide-segurtasuneko aktibista bihurtu ziren.

Trafiko-istripuek eragindako heriotzen aurkako kanpaina egin zuen, eta Saharaz hegoaldeko Afrikako haurrek dituzten arrisku bereziak azpimarratzen zituen. Haur horiek munduko beste edozein lekutan baino bi aldiz arrisku handiagoa dute auto-istripu batean hiltzeko.

2013an argitaratu zuen autobiografia. Mandelak bularreko minbizia izan zuen, eta bost urtez tratamenduan egon zen. Komunikabide sozialak erabili ditu tumorea erauzteko ebakuntza eta haren kimioterapia tratamenduaren albo-ondorioak deskribatzeko.

Zoleka Mandela minbiziak jota hil zen 2023ko irailaren 25ean, 43 urterekin.

Aintzatespenak 
2016an BBCren 100 emakumeetako bat izan zen.

Erreferentziak

Bibliografia 

 Mandela, Zoleka (14 April 2014). When Hope Whispers. Johannesburg: Jacana Media.  ISBN 9781431409044.

Kanpo estekak 

Hegoafrikako idazleak
XXI. mendeko emakume idazleak
Ingelesezko idazleak
Autobiografoak
Hegoafrikako aktibistak
Emakume aktibistak
Minbiziak hildakoak